Fra 1997 har gruppa Kvarts vært Rudis musikalske hovedanker. Gruppa gir konserter, spiller til dans og driver undervisning. Kvarts har gitt ut fire CD-er. Gruppa har hatt mange oppdrag i Norge og i utlandet, og har brukt folkemusikken på mange scener der denne sjelden blir presentert. Kvarts har også lagd flere bestillingsverk, og gruppa har Norsk kulturråds ensemblestøtte.